Cuneiform Tablet BIN 4 104 (NBC 1898)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
PUZUR₄.IŠTAR ša ki-ma PUZUR₄-a-šur a-na sá-ba-sí-a iṣ-ba-at-ni-a-tí-ma um-ma PUZUR₄.IŠTAR-ma ki-ma PUZUR₄-a-šur a-ša-al-kà i-na lu-qú-tim ša a-šu-mì {d}IŠKUR qá-tum i-ší-ik-nu-ni-ma šu-IŠTAR ú il₅-we-da-ku a-na ṣé-ri-kà ù PUZUR₄-{d}UTU ub-lu-ni-ku-nu-tí-ni 2.5 ma-na 6 GÍN KÙ.KI a-na ḫu-bu-li-kà ša {d}IŠKUR lá i-ší-qí-il₅ mì-ma i-na ra-mì-ni-kà ta-áš-qúl lá i-na lu-qú-tim a-mì-tim ša ni-iš a-lim{ki} kà-i-lá um-ma sá-ba-sí-a-ma ke-na i-na lu-qú-tim ša qá-tí {d}IŠKUR i-ší-ik-nu-ma lu-qú-tám PUZUR₄-a-šur a-na šu-IŠTAR ù il₅-we-da-ku ip-qí-du-ma a-na ṣé-ri-a ù PUZUR₄-{d}UTU ú-šé-bi₄-lá-ni lu-qú-tum a-na KÙ.KI i-tur₄-ma 2.5 ma-na 6 GÍN KÙ.KI a-na ḫu-bu-li-a ša {d}IŠKUR i-ší-qí-il₅ mì-ma i-na ra-mì-ni-a ú-lá áš-qúl i-na lu-qú-tim a-mì-tim-ma áš-qúl a-na a-wa-tim a-ni-a-tim kà-ru-um wa-aḫ-šu-ša-na ṣa-ḫe-er GAL i-dí-ni-a-tí-ma IGI GÍR ša a-šur ší-bu-tí-ni ni-dí-in IGI a-šur-GAL IGI dan-a-šùr IGI ma-ma-ḫe-er